**JAVNI POZIV**

**ZA ISKAZIVANJE INTERESA**

**ZA UČEŠĆE U PROGRAMU TEHNIČKE PODRŠKE I DODJELE BESPOVRATNIH SREDSTAVA U OKVIRU MJERE PODRŠKE INVESTICIJAMA U SVRHU UNAPREĐENJA ZAŠTITE I SIGURNOSTI NA RADU (UKLJUČUJUĆI I COVID – 19)**

**KOD POSLOVNIH SUBJEKATA U SEKTORU POLJOPRIVREDE**

november 2022.

SADRŽAJ

[1. INFORMACIJE O JAVNOM POZIVU 3](#_Toc1758377083)

[1.1. Zaštita podataka 4](#_Toc919392418)

[1.2. Ciljevi javnog poziva 4](#_Toc1341913029)

[1.3. Očekivani rezultati javnog poziva 5](#_Toc104743589)

[2. PRAVILA JAVNOG POZIVA 6](#_Toc14854017)

[2.1. Prihvatljivi podnosioci prijava 7](#_Toc199627564)

[2.2. Neprihvatljivi podnosioci prijava 8](#_Toc1456042720)

[2.3. Prihvatljivi sektori za podršku 9](#_Toc1312779087)

[2.4. Privatljive investicije i troškovi 9](#_Toc1467514862)

[2.5. Neprihvatljive investicije i troškovi 11](#_Toc924553217)

[2.6. Lista prihvatljivih zemalja porjekla kupljene robe 12](#_Toc1773458772)

[2.7. Prihvatljiva geografska regija za projekte 13](#_Toc428879726)

[2.8. Rokovi završetka predloženog projekta 13](#_Toc738127963)

[3. VISINA FINANSIJSKE PODRŠKE 13](#_Toc62648511)

[3.1. Visina pojedinačnih iznosa za finansiranje i udio sufinansiranja korisnika 13](#_Toc1911106503)

[4. NAČIN OCJENE PROJEKTNIH PRIJEDLOGA 14](#_Toc1796227175)

[4.1. Ocjena koncepta projekta (sažetka projekta) 14](#_Toc381381458)

[4.2. Program tehničke podrške 16](#_Toc56407362)

[4.3. Ocjena konačnog prijedloga investicije 16](#_Toc258445309)

[5. NAČIN PODNOŠENJA KONCEPTA PROJEKTA 17](#_Toc699227503)

[5.1. Potrebna dokumentacija 17](#_Toc865821276)

[5.2. Način dostave koncepta projekta 18](#_Toc422964459)

[5.3. Dodatne informacije 18](#_Toc2109766727)

[6. ODLUKA O DODJELI SREDSTAVA I POTPISIVANJE UGOVORA 18](#_Toc511425199)

LISTA SKRAĆENICA

|  |  |
| --- | --- |
| **BD** | Brčko Distrikt |
| **BiH** | Bosna i Hercegovina |
| **BRC** | Britanski konzorcij trgovaca na malo (engl. *British Retail Consortium*) |
| **CIP** | Čišćenje na mjestu (engl. *Cleaning-in-place*) |
| **CITES** | Konvencija o međunarodnoj trgovini ugroženim vrstama divljih životinja i biljaka (engl. *Convention on International Trade in Endangered Species of Wild Fauna and Flora*) |
| **CzDA** | Češka razvojna agencija (engl. *Czech Development Agency*) |
| **ERP** | Planiranje resursa preduzeća (engl. *Enterprise Resource Planning)* |
| **ESD** | Elektrostatično disipativni |
| **EU** | Evropska unija |
| **EUR** | Euro |
| **EU4AGRI** | Podrška Evropske unije konkurentnosti poljoprivrede i ruralnom razvoju u Bosni i Hercegovini (engl. European Union Support to Agriculture Competitiveness and Rural Development in Bosnia and Herzegovina) |
| **EU4AGRI- Recovery** | Podrška Evropske unije oporavku i otpornosti poljoprivrede i ruralnom razvoju u Bosni i Hercegovini(engl. European Union Support to COVID-19 Recovery and Resilience of Agriculture and Rural Development in Bosnia and Herzegovina) |
| **EU4Business** | Konkurentnost i inovacije: Lokalne razvojne strategije (engl. Competitiveness and Innovation: Local Development Strategies) |
| **EU4BusinessRecovery** | Ulaganje u odgovor na COVID19 (engl. COVID-19 Investment Response) |
| **FBiH** | Federacija Bosne i Hercegovine |
| **HACCP** | Analiza rizika i kritičnih kontrolnih tačaka (engl. *Hazard Analysis and Critical Control Point*) |
| **IFS** | Međunarodni standard za hranu (engl. *International Food Standard*) |
| **IoT** | Internet stvari (engl. *Internet of Things*) |
| **IRR** | Interna stopa povrata (engl. *Internal Rate of Return*) |
| **ISO** | Međunarodna organizacija za standardizaciju (engl. *International Organization for Standardization*) |
| **IT** | Informaciona tehnologija (engl. *Information Technology*) |
| **JCI** | Jedinstvena carinska isprava |
| **JIB** | Jedinstveni identifikacioni broj |
| **JLS** | Jedinica lokalne samouprave |
| **KM** | Konvertibilna marka |
| **NPV** | Neto sadašnja vrijednost (engl. *Net present value*) |
| **PCB** | Polihlorovani bifenili (engl. *Polychlorinated Biphenyls*) |
| **PDF** | Prijenosni format dokumenata (engl. *Portable Document Format*) |
| **PDV** | Porez na dodanu vrijednost |
| **POPs** | Perzistentni organski polutanti (engl. *Persistent Organic Pollutants*) |
| **RS** | Republika Srpska |
| **SOOO** | Supstance koje oštećuju ozonski omotač |
| **UHT** | Ultra-visoka temperatura (engl. *Ultra-high temperature)* |
| **UN** | Ujedinjene nacije (engl. *United Nations*) |
| **UNDP** | Razvojni program Ujedinjenih nacija (engl. *United Nations Development Programme*) |
| **USB** | Univerzalna serijska sabirnica (engl. *Universal Serial Bus*) |
| **VKB** | Veterinarski kontrolni broj |
| **ZK** | Zemljišnoknjižni |

# **INFORMACIJE O JAVNOM POZIVU**

Projekat EU4BusinessRecovery ima za cilj smanjenje posljedica izazvanih pandemijom COVID-19 na poljoprivredna i turistička preduzeća, mikro, mala i srednja preduzeća (MMSP) u metalnom i drvnom sektoru, i sektoru tekstila, odjeće i obuće, te na preduzetnike i poljoprivrednike. Projekat osigurava kontinuitet poslovanja preduzeća, te osnivanje inovativnih start-upa, kako bi se sačuvala postojeća i osigurala nova radna mjesta i na taj način smanjile negativne socijalne posljedice poput nezaposlenosti, siromaštva ili migracija.

Uz finansijsku podršku Evropske unije (13 miliona eura) i Ministarstva za ekonomsku saradnju i razvoj Savezne Republike Njemačke (700 hiljada eura) projekat zajednički provode Deutsche Gesellschaft für Internationale Zusammenarbeit (GIZ) GmbH, Međunarodna organizacija rada (ILO) i Razvojni program Ujedinjenih nacija (UNDP). Projekat se implementira u periodu od 2021. do 2023. godine u Bosni i Hercegovini i komplementaran je projektu EU4Business koji je donio niz rezultata.

Opći cilj projekta je osigurati opstanak mikro, malih i srednjih preduzeća (MMSP) u važnim privrednim sektorima Bosne i Hercegovine kako bi se smanjili negativni učinci izazvani pandemijom COVID-19. Projekat daje važan ekonomski i socijalni doprinos u područjima higijene i zaštite na radu, sigurnosti radnih mjesta, inovacijama proizvoda i digitalizaciji.

EU4BusinessRecovery pruža tehničku i finansijsku podršku, te je ukupno dostupno 10 miliona eura podrške za MMSP, poljoprivrednike i preduzetnike, pri čemu je poseban fokus na podršci osnivanja novih preduzeća od strane nezaposlenih, žena i osoba koje pripadaju ranjivim grupama (npr. manjine).

Očekuje se da će projekat EU4BusinessRecovery podržati najmanje 150 preduzeća da ponovo pokrenu svoje poslovne aktivnosti i zadrže više od 1000 radnih mjesta. Također se očekuje podrška za stvaranje najmanje 100 inovativnih start-upa.

**Ovaj javni poziv isključivo se odnosi na mjeru podrške investicijama u svrhu unapređenja zaštite i sigurnosti na radu (uključujući i COVID-19) kod poslovnih subjekata u sektoru poljoprivrede**

## **Zaštita podataka**

UNDP osigurava zaštitu ličnih podataka odgovorno i u skladu s pravilima UNDP-a, najboljim praksama struke i tehničkim i finansijskim mogućostima, slijedeći načela zakonitosti, pravilnosti i transparentnosti. Svi podaci koje budu dostavili podnosioci prijava će se koristiti isključivo za potrebe UNDP-a i Projekata.

## **Ciljevi javnog poziva**

Opći cilj ovog Projekta usmjeren je na osiguranje kontinuiteta poslovanja mikro, malih i srednjih preduzeća u sektoru poljoprivrede, uprkos negativnim efektima COVID-19.

Specifični cilj ovog javnog poziva je unapređenje poslovanja poslovnih subjekata u sektoru poljoprivrede putem unapređenja zaštite i sigurnosti na radu (uključujući i mjere zaštite od COVID-19), a u skladu sa važećom zakonskom regulativom o Zaštiti na radu u Federaciji Bosne i Hercegovine, Republike Srpske i Brčko distrikta.

Propisi iz oblasti zaštite i sigurnosti na radu odnose se na sve privredne grane. Tehnička podrška koja će biti pružena potencijalnim korisnicima ovog javnog poziva će biti usmjerena na usklađivanje sa važećom zakonskom regulativom. Pored relevantne zakonske regulative, UNDP je u okviru Projekta zajedno sa interdisciplinarnom radnom grupom sastavljenom od institucija i organizacija nadležnih za usvajanje i provođenje standarda zaštite na radu na različitim nivoima vlasti u Bosni i Hercegovini, razvio Smjernice za zaštitu od COVID-19 na radnom mjestu u poljoprivredno-prehrambenom sektoru. Ove Smjernice su izrađene na osnovu međunarodnih preporuka i lokalnih propisa u BiH koji se odnose na sigurnost, zaštitu na radu i zaštitu stanovništva od zaraznih bolesti, kao i na osnovu naredbi i preporuka Kriznog štaba Federalnog ministarstva zdravstva, akata Republičkog štaba za vanredne situacije Republike Srpske i naredbi Štaba za zaštitu i spašavanje Brčko distrikt uvedenih nakon epidemije novog korona virusa kako bi se zaustavilo njegovo širenje.

Pri provođenju aktivnosti u okviru ovog javnog poziva, i u obimu koje dozvoljava svaka pojedinačna investicija, primjenjivat će se preporuke navedene u Smjernicama.

## **Očekivani rezultati javnog poziva**

Privredna društva sve više vode računa o zaštiti na radu i zaštiti zdravlja upravljajući rizicima i poboljšavajući pozitivne učinke svojih aktivnosti, proizvoda i usluga. Obavezujuća zakonska regulativa, razvoj ekonomske politike, upravljanje ljudskim resursima i druge mjere sve se više koriste za podsticanje unapređenja zaštite na radu i zaštite zdravlja radnika. Rezultat primjene ovih mjera jeste smanjenje broja potencijalnih nezgoda i povreda na radu, briga o zdravlju zaposlenih, veće zadovoljstvo zaposlenih, zaštita zaposlenika, poslovne prednosti, smanjenje zakonskih tužbi, niže premije osiguranja, smanjenje troškova, povećanje produktivnosti zaposlenih, poboljšanje ugleda poslovnih subjekata te povećana odgovornost zaposlenih.

Zahtjevi inostranih partnera, standardi i zakonske regulative uslovile su velike poljoprivredne proizvođače da vode računa o zaštiti na radu, te imaju usvojene interne akte o zaštiti na radu i akte o procjeni rizika. Za razliku od velikih poljoprivrednih proizvođača, mali proizvođači još uvijek nemaju razvijenu svijest o značaju zaštite zdravlja i sigurnosti na radu, te mjerama koje se trebaju poštovati kako bi obezbijedili pozitivne učinke svojih aktivnosti, proizvoda i usluga.

Kroz provedbu ovog javnog poziva se očekuju sljedeći rezultati:

1. Podignuta svijest o važnosti primjene mjera zaštite i sigurnosti na radu (uključujući COVID-19).
2. Minimalno 40 preduzeća učestvovalo u edukaciji o mjerama zaštite i sigurnosti na radu u sektoru poljoprivrede;
3. Minimalno 20 preduzeća dobilo tehničku podršku vezanu za definisanje mjera potrebnih za unapređenje zaštite i sigurnosti na radu (uključujući COVID-19);
4. Minimalno 20 preduzeća dobilo finansijsku podršku za provođenje mjera, te unaprijedilo zaštitu i sigurnost na radu u svom poslovanju, u skladu sa važećim zakonskim regulativama.

**NAPOMENA:** Sve prijave koje nisu u skladu sa ciljevima i očekivanim rezultatima javnog poziva neće biti razmatrane.

# **PRAVILA JAVNOG POZIVA**

Ovim javnim pozivom se iskazuje interes za edukaciju, tehničku i finansijsku podršku vezano za zaštitu i sigurnost na radu (uključujući COVID-19). Nakon obavljene edukacije i tehničke podrške preduzeća će biti kvalificirana za finansijsku podršku, koja će biti usmjerena na implementaciju preporučenih mjera za unapređenje zaštite i sigurnosti na radu (uključujući COVID-19 mjere).

Kako bi bilo kvalificirano za učešće u ovom javnom pozivu, preduzeće mora ispunjavati opće uslove za prijavu (vidjeti ispod, paragraf 2.1. Prihvatljivi podnosioci prijava). Pored toga, sva preduzeća (nakon odobrene prijave na ovaj javni poziv), su obavezna proći sljedeće korake:

* učešće u edukaciji o zakonskim aspektima i značaju primjene mjera zaštite i sigurnosti na radu (uključujući COVID-19), namjenjen direktorima/vlasnicima preduzeća te osobama odgovornim za oblast zastite na radu)
* učešće u programu tehničke podrške.

Tehnička podrška će uključivati jedan ili nekoliko ponuđenih oblika podrške, a u zavisnosti od iskazanih potreba podnosioca prijave:

* procjenu postojećeg stanja sredstava za rad vezano za zaštitu i sigurnost na radu,
* ispitivanje uslova radne sredine i preporuke za unapređenje uslova radne sredine i sredstava za rad u postojećim objektima,
* izradu akta o procjeni rizika za svako radno mjesto,
* izradu internog akta o zaštiti na radu zajedno sa prijedlogom potrebnih sredstava za zaštitu i sigurnost na radu,
* edukaciju uposlenika o zaštiti i sigurnosti na radu.

Napomena: Izrada Akta o procjeni rizika, će biti urađena u skladu sa sljedećim propisima:

* + **za FBIH:** Zakon o zaštiti na radu (Službene novine FBIH br.79/20), Pravila o procjeni rizika (Službene novine FBIH br. 23/21),
  + **za Republiku Srpsku:** Zakon o zaštiti na radu (Službeni glasnik RS br. 1/08 i 13/10), Pravilnik o procjeni rizika na radnom mjestu i u radnoj sredini, Pravilnik o procjeni rizika na radnom mjestu i u radnoj sredini (Službeni glasnik RS br. 66/08),
* **za BD:** Zakon o zaštiti na radu (Službeni glasnik BD BiH Br. 31/05 H), Zakon o radu BD BiH (Službeni glasnik BD BIH Br. 34/19),
  + ostala relevantna zakonska regulativa.

**UNDP će obezbijediti edukaciju i tehničku podršku, te ovaj trošak neće biti dijelom ukupnih troškova investicije.**

**Preduzeća koja ne budu učestvovala u edukaciji i tehničkoj podršci neće biti kvalificirana za korištenje bespovratnih finansijskih sredstava.**

## **Prihvatljivi podnosioci prijava**

Prihvatljivi podnosioci prijava za dodjelu bespovratnih sredstava u okviru mjere podrške mogu biti obrti, preduzetnici, zadruge i preduzeća u skladu sa važećom klasifikacijom u BiH, a kako slijedi:

* mikro, mala i srednja preduzeća[[1]](#footnote-2) koja su registrovana najkasnije godinu dana prije objave ovog Javnog poziva i bave se primarnom poljoprivrednom proizvodnjom ili preradom poljoprivrednih proizvoda[[2]](#footnote-3) i sirovina, i u 2021. godini nisu ostvarili prihod veći od 50 miliona KM zajedno sa povezanim licima (ukupni prihod predstavlja jednostavni zbir prihoda podnosioca prijave koji ne mogu biti veći od 10.000.000 KM i povezanih lica čiji prihodi ne mogu biti veći od 40.000.000 KM. Podaci se uzimaju iz pojedinačnih finansijskih izvještaja, a ne iz konsolidovanih izvještaja);
* koja u vlasničkoj strukturi nemaju udio javnog kapitala ili glasačkih prava tog javnog kapitala.

Pored toga, podnosioci prijava moraju ispunjavati i sljedeće opće kriterije prihvatljivosti;

* imaju sjedište na području BiH;
* pozitivno su poslovali u 2021. godini;
* nemaju dospjelih, a neizmirenih obaveza po osnovu poreza (direktni i indirektni porezi) i drugih davanja, uključujući i one prema uposlenicima, poreza na dobit i ostalih dospjelih, a neizmirenih obaveza;
* nisu u postupku predstečajne nagodbe ili likvidacije;
* nisu osuđivani za kazneno djelo vezano za svoje poslovanje na temelju pravosnažne presude,
* posjeduju građevinsku dozvolu (ukoliko se projekat odnosi na izgradnju/ rekonstrukciju / sanaciju postojećeg objekta), te će istu staviti na uvid prilikom verifikacijske posjete projektnog tima;
* vlasnik i/ili odgovorno lice podnosioca prijave ne obnaša javnu funkciju;
* koji predloženom investicijom na jasan način doprinose unapređenju zaštite i sigurnosti na radu (uključujući COVID-19 mjere).

Podnosioci prijava mogu podnijeti **samo jednu prijavu** na ovaj javni poziv. Podnosioci prijava mogu da podnesu prijave za investicije **definisane ovim javnim pozivom isključivo samostalno.** Prijave više podnosilaca u okviru jedne prijave neće biti uzete u obzir. **Podnosioci prijava su odgovorni za realizaciju investicije uključujući i finansijske obaveze.**

## **Neprihvatljivi podnosioci prijava**

Projekat neće razmatrati ni odobriti podršku podnosiocima prijava za koje se utvrdi da:

* su kroz prijavu dostavili neistinite i netačne informacije i popratnu dokumentaciju;
* su u postupku predstečajne nagodbe ili likvidacije;
* nisu registrovani na području BiH;
* nisu ispunili obaveze plaćanja dospjelih poreza i doprinosa za penziono i zdravstveno osiguranje u skladu sa zakonskim odredbama (podnosioci prijave koji imaju sklopljen ugovor sa poreskim organima u BiH o servisiranju duga neće biti uzeti u razmatranje);
* nemaju izmirene sve obaveze prema svojim zaposlenicima po bilo kojoj osnovi;
* su osuđeni za kazneno djelo vezano za svoje poslovanje na temelju pravosnažne presude;
* u protekle 3 godine imaju neispunjenih obaveza za dodijeljene poticajne mjere entitetskih ministarstava, odnosno relevantnih institucija Brčko Distrikta BiH (BD);
* Ne ispunjavaju ranijje preuzete ugovorne obaveze, ukoliko su postojeći korisnici projekata EU4AGRI, EU4AGRI-Recovery i EU4BusinessRecovery ;
* imaju u vlasničkoj strukturi udio javnog kapitala ili glasačkih prava tog javnog kapitala;
* su ostvarili negativan poslovni rezultat u 2021. godini;
* su ostvarili godišnji prihod u 2021. godini veći od 10.000.000 KM;
* vlasnik i/ili odgovorno lice obnašaju javnu funkciju, ili su zaposleni u institucijama vlasti.

Dodatno, kod razmatranja podnosilaca prijava razmatrat će se prihvatljivost njihovih poslovnih praksi. Projekat neće odobriti podršku podnosiocima prijava za koje se utvrdi da:

* krše ili učestvuju u zloupotrebi ljudskih prava, uključujući prava manjinskih naroda;
* upotrebljavaju ili tolerišu prisilan ili nametnuti rad;
* upotrebljavaju ili tolerišu najgore oblike dječjeg rada;
* sudjeluju u proizvodnji, trgovini ili distribuciji:
* **oružja i/ili municije** ili njihovih sastavnih dijelova te replike oružja koja se prodaju djeci;
* **alkoholnih pića** (osim piva i vina);
* **duhana ili duhanskih proizvoda**; i
* **opreme i/ili organizovanja djelatnosti kockanja**, kockarnica, kladionica i sličnih poduhvata organizovanja igara na sreću;
* krše sankcije UN-a, relevantne konvencije, ugovore i rezolucije ili su na UN-ovim popisima o neprihvatljivosti;
* su uključeni u proizvodnju, prodaju i distribuciju pornografije;
* se bave nezakonitom proizvodnjom ili prodajom ili distribucijom bilo kojeg proizvoda, ili se bavi aktivnošću koja se smatra nezakonitom prema domaćim zakonima ili propisima ili prema međunarodnim konvencijama i sporazumima ili onima koji podliježu međunarodnom postepenom ukidanju ili zabrani;
* se bave aktivnostima koje su zabranjene domaćim zakonima ili međunarodnim konvencijama koje se odnose na zaštitu resursa biološke raznolikosti ili kulturne baštine;
* su izloženi kontroverzama i/ili drugim radnjama prije ili tokom provođenja javnog poziva i koje mogu imati negativan uticaj na reputaciju UNDP-a, Projekta, donatora ili institucionalnih partnera uključenih u provedbu projektnih aktivnosti.

## **Prihvatljivi sektori za podršku**

Za podršku investicijama usvrhu unapređenja poslovanja kroz **mjeru podrške unapređenja zaštite i sigurnosti na radu (uključujući i COVID-19)** prihvatljivi suposlovni subjekti u sektoru poljoprivrede, uključujući primarnu poljoprivrednu proizvodnju i/ili preradu poljoprivrednih proizvoda za ljudsku prehranu:

* uzgoj i/ili prerada voća, uključujući sadni materijal;
* vinarstvo, vinogradarstvo i maslinarstvo;
* uzgoj i/ili prerada povrća, uključujući sadni materijal;
* proizvodnja i prerada mlijeka;
* proizvodnja i prerada mesa;
* proizvodnja i prerada jaja;
* uzgoj, prerada i konzerviranje riba;
* uzgoj i prerada žitarica i uljarica;
* uzgoj i prerada gljiva, začinskog bilja, ljekobilja;
* proizvodnja i prerada meda.

## **Privatljive investicije i troškovi**

Podnosilac prijave će biti dužan pravdati trošak ukupnih prihvatljivih stavki predviđenih za realizaciju investicije, kako vlastitih tako i sredstava podrške kroz Projekat.

Da bi investicije i troškovi bili prihvatljivi potrebno je da budu:

* neophodni za implementaciju predloženog projekta;
* realni i predviđeni budžetom;
* opravdani, mjerljivi i u skladu sa poslovanjem preduzeća;
* nastali nakon potpisivanja i tokom trajanja ugovora sa Projektom.

Navedeno se odnosi kako na sredstva Projekta, tako i na sredstva osigurana od podnosioca prijave. Podnosilac prijave ranije uložena sredstva ne može prikazivati kao vlastiti udio u sufinansiranju.

Prihvatljive investicije i troškovi se odnose na **izgradnju/sanaciju/rekonstrukciju objekata, nabavku opreme, i pružanje profesionalnih i konsultantskih usluga**, a kako je navedeno u primjerima ispod. Svaka druga investicija, predložena, a dole nepomenuta, mora biti u skladu s ciljevima i očekivanim rezultatima javnog poziva.

|  |
| --- |
| **UNAPREĐENJE ZAŠTITE I SIGURNOSTI NA RADU (UKLJUČUJUĆI I COVID-19)** |
| **Izgradnja, sanacija i/ili rekonstrukcija** |
| * Izgradnja, sanacija i/ili rekonstrukcija infrastrukture i opremanje objekata u cilju unapređenja zaštite i sigurnosti na radu (uključujući i COVID-19): * Izgradnja hidrantske mreže; * Izgradnja elektro instalacija i gromobranskih instalacija za objekte/prostorije koji će biti izgrađeni u sklopu predloženog projekta; * Izgradnja elektrostatičkih podova ili premazivanje podova elektrostatično-disipativnim (ESD) podnim premazom za objekte/prostorije koji će biti izgrađeni u sklopu predloženog projekta; * Ugradnja uređaja za provođenje evakuacije i spašavanja radnika u slučaju opasnosti od požara i drugih nepogoda; * Izgradnja/dogradnja prostorija sa dezinfekcijskim barijerama; * Slični radovi koji imaju za cilj unapređenje zaštite i sigurnosti na radu. |
| **Oprema** |
| * Oprema, mašine i sredstva za čišćenje, pranje i dezinfekciju (sterilizaciju) objekata, poslovnih prostorija, proizvodnih pogona, ambalaže, proizvoda, opreme, alata, aparata i mašina, prostorija za presvlačenje odjeće i sanitarnih objekata (uključujući i Covid-19 opremu). |
| * Lična zaštitna oprema na radnom mjestu (uključujući i COVID-19) (odijela, maske, rukavice, sredstva za dezinfekciju, itd.). |
| * Oprema za pranje, higijensko sušenje ruku u operativnim objektima i sanitarnim prostorijama (uključujući tuševe); * Oprema za prostorije za smještaj garderobe; * Oprema za čišćenje i dezinfekciju odjeće i obuće. |
| * Oprema za sigurnost na radnom mjestu (uključujući i COVID-19) (kompleti za prvu pomoć, zaštitne cerade, upijači za ulja, termo-vizijske kamere za termičko mjerenje tjelesne temperature, itd.) |
| * Oprema za protivpožarnu zaštitu (hidrantski ormari i oprema, protivpožarni aparati, mlaznice, panik lampe, protivpožarni alarmi, sprinkler sistemi, detektori dima, sistemi za detekciju opasnih i eksplozivnih para i gasova, itd.) |
| * Ostala oprema koja doprinosi sigurnom radnom okruženju. |
| **Usluge** |
| * Pregled ispitivanja uslova radne sredine u zimskom i ljetnom periodu (ispitivanje fizičkih, hemijskih i bioloških štetnosti i mikroklime u radnim i pomoćnim prostorijama) za objekte/prostorije koji će biti izgrađeni u sklopu projekta. |
| * Pregled i ispitivanja elektro instalacija i gromobranskih instalacija za objekte/prostorije koji će biti izgrađeni u sklopu projekta. |
| * Pregled i ispitivanja sredstava rada (upotrebne dozvole) za opremu koja se nabavlja u sklopu predloženog projekta;   **Pregled i ispitivanje postojeće opreme će biti obuhvaćeno tehničkom podrškom obezbijeđenom od strane UNDPa i ne može biti dio investicije.** |
| * Obuka i provjera znanja svih zaposlenih iz oblasti zaštite na radu i protivpožarne zaštite; * Specijalističke obuke (npr. rukovalac kotlovskim postrojenjima, posudama pod pritiskom i dr.) ukoliko su iste vezane za opremu koja je predmet predloženog projekta. |
| * Izrada uputstava i znakova zaštite na radu i zaštite od požara za opremu i objekte/prostorije koji su predmet predloženog projekta; * Izrada uputstava i znakova zaštite od COVID-19. |
| * Izrada planova i protokola sveobuhvatnog kontinuiranog procesa rada za slučaj pojave širenja COVID-19 ili neke druge nepogode/katastrofe, a koji nisu obuhvaćeni tehničkom podrškom obezbijeđenom od strane UNDPa. |
| * Troškovi angažmana eksternih konsultanata za podršku u realizaciji investicije što uključuje i pripremu finansijskih i narativnih izvještaja prema Projektu u toku trajanja ugovora o finansiranju; * Troškovi stručnog nadzora građevinskih radova i ugradnja opreme i mašina u cilju osiguranja kvaliteta. |
| * Troškovi usluge certifikacije ili recertifikacije za uvođenje standarda ISO 45001[[3]](#footnote-4). Pomenuti troškovi ne podrazumijevaju troškove pripreme preduzeća za certificiranje, nego isključivo troškove certifikacionog/recertifikacionog audita i izdavanjem certifikata. |

**Napomena:** Navedeni primjeri nisu finalni i navode samo neke moguće prihvatljive aktivnosti. Investicije koje nisu navedene u tabeli se mogu finansirati samo ukoliko su u skladu sa općim i specifičnim ciljevima projekta. Investicije obuhvaćene prijedlogom projekta za ovaj javni poziv ne mogu biti predmet prijave na drugim javnim pozivima objavljenim u okviru projekata EU4AGRI/EU4AGRI-Recovery .

## **Neprihvatljive investicije i troškovi**

Neprihvatljive investicije i troškovi se ne mogu finansirati kroz ovaj javni poziv niti kroz sopstvena sredstva podnosioca prijave i oni su:

* nabavka softvera ili hardvera koji nije dio projekta;
* troškovi izrade štampanih materijala;
* kupovina opreme vezane za osnovnu djelatnost podnosioca prijave, koja ne doprinosi zaštiti i sigurnosti na radu i koja nije direktno vezana za realizaciju predloženog projekta;
* interna obuka od strane zaposlenika firme;
* savjetodavne usluge povezane s redovnim poslovnim aktivnostima, koje ne doprinose unapređenju zaštite i sigurnosti na radu;
* ugovori o djelu sa fizičkim osobama i zaposlenicima privrednog subjekta;
* usluge tehničke podrške koje će biti obezbijeđene od strane UNDP-a (a koje su obavezujuće za podnosioce prijava),
* savjetodavne usluge nastale izvan prihvatljivog perioda (prije objave poziva).

Ostali neprihvatljivi troškovi:

* nabavka opreme, mašina, alata, komunikacijskih uređaja, hardvera i softvera te ostalih roba (djelomična ili potpuna), kao i izgradnja objekata, izvršena na osnovu donacija i poklona ili podrške u okviru međunarodnih projekata, donacija, odnosno iz bespovratna sredstva bilo kojeg nivoa vlasti u BiH;
* nabavka korištene opreme;
* popravka postojeće opreme;
* kupovina poljoprivrednog i građevinskog zemljišta i već postojećih zgrada i objekata;
* kupovina objekata;
* oprema za redovno poslovanje koje nije povezano sa svrhom investicije;
* međunarodna putovanja;
* nabavka sirovina i poluproizvoda;
* nabavka vozila svih kategorija;
* amortizacija dugotrajne imovine;
* porezi uključujući PDV, carinske, uvozne dažbine i ostale naknade državi te usluge špedicije;
* bankarski troškovi, troškovi garancija i slični troškovi;
* troškovi konverzije, troškovi kursnih razlika i naknada;
* troškovi plata i naknada za zaposlene ili troškovi vlastitog rada;
* kazne, finansijski penali i sudski troškovi;
* troškovi iznajmljivanja zemljišta, opreme, mašina ili prostora;
* plaćanje u naturi i kompenzacija koja nije provedena preko poslovnog računa;
* nabavka izvršena putem lizinga;
* ostale investicije i troškovi nespomenuti kao prihvatljivi.

**Napomena: Neprihvatljive investicije i troškovi se neće uzimati u obzir za finansiranje kroz ovaj javni poziv.**

## **Lista prihvatljivih zemalja porjekla kupljene robe**

Roba koja je predmet investicije mora biti porijeklom iz zemalja prihvatljivih za EU[[4]](#footnote-5), osim u slučaju da je vrijednosti robe bez PDV-a ispod praga konkurentskog postupka od 100.000 EUR.

## **Prihvatljiva geografska regija za projekte**

U okviru ovog javnog poziva prihvatljive su prijave za projekte koji će se realizovati na teritoriji BiH.

## **Rokovi završetka predloženog projekta**

Sve aktivnosti, uključujući nabavku i ugradnju opreme, mašina i isporuku usluga moraju biti završene u roku od 3 mjeseca od datuma potpisivanja ugovora. Sve planirane investicije čiji predviđeni rok završetka prelazi ovaj rok će se smatrati neprihvatljivim i biće odbijene.

# **VISINA FINANSIJSKE PODRŠKE**

Ukupna raspoloživa sredstva Projekta za podršku investicijama u svrhu unapređenja poslovanja putem investicija u mjere sigurnosti i zaštite na radu mikro, malih i srednjih preduzeća iznose do **600.000,00 KM** po ovom javnom pozivu. **Projekat zadržava pravo da ne dodijeli sva raspoloživa sredstva u slučaju da dostavljene prijave ne ispune očekivanja i definisane kriterije.**

## **Visina pojedinačnih iznosa za finansiranje i udio sufinansiranja korisnika**

Sredstva podrške po jednoj prijavi mogu iznositi od **10.000 KM** **do 30.000 KM i mogu se koristiti samo za finansiranje prihvatljivih troškova (bez PDV-a)**. Za svaki projekat podnosilac prijave mora osigurati vlastito sufinansiranje u iznosu od minimalno **15% ukupnog iznosa** prihvatljivih troškova predložene investicije **(15% sufinansiranje podnosioca prijave i 85% finansiranje kroz mjeru podrške)**.

**Sufinansiranje mora biti novčano** te se učešće neke druge vrste neće uzimati u obzir.

Nakon odobrenja projekata, budući korisnici će imati mogućnost da izaberu između dva načina isplate odobrenih sredstava i to:

* avansna isplata i
* refundiranje troškova.

Ukoliko odabrani korisnici odaberu način avansne isplate **moraju dostaviti bankovnu garanciju** na ukupan traženi iznos finansiranja od strane Projekta kroz mjeru podrške. Bankovna garancija se treba izdati na period trajanja Ugovora i dodatni 1 mjesec, a treba uključiti traženi iznos finansiranja od strane Projekta i iznos PDV-a (na iznos odobrene finansijske podrške). Npr. ako je iznos finansijske podrške 10 000,00 KM, podnosilac prijave je obavezan osigurati bankovnu garanciju na iznos od 11 700,00 KM (iznos odobrene finansijske podrške + PDV).

Ukoliko odabrani korisnici odaberu način isplate sredstava putem refundiranja troškova, Projekat će odobrene i ugovorene iznose podrške isplatiti nakon završetka provođenja svih projektnih aktivnosti i dostavljanja dokaza o ispunjenju svih ugovornih obaveza, a koje su sastavni dio ugovora o finansiranju.

Troškovi izdavanja bankovnih garancija se smatraju neprihvatljivim troškovima u okviru ovog javnog poziva. Projekti će dostaviti primjer teksta bankovne garancije svim korisnicima koji budu odabrani za podršku i koji odaberu avansno plaćanje kao način isplate mjere podrške.

U slučaju da korisnik po implementaciji projekta **ne ostvari planiranu razinu pokazatelja** navedenih u podnesenoj prijavi i Ugovoru o podršci, Projekat ima pravo **zatražiti od korisnika da izvrši povrat ukupnih (ili dijela) uplaćenih novčanih sredstava**.

# **NAČIN OCJENE PROJEKTNIH PRIJEDLOGA**

## **Ocjena koncepta projekta (sažetka projekta)**

Zaprimljene prijave za mjeru podrške za investicije u svrhu unapređenja poslovanja putem unapređenja zaštite i sigurnosti na radu mikro, malih i srednjih preduzeća će se ocjenjivati kroz dva koraka.

Podnosioci prijave dostavljaju prijedlog investicije u formi sažetka, a koji se podnosi putem obrasca prijave u prilogu Smjernica. Podnosioci prijava koji budu pozitivno ocijenjeni i koji su prošli program obuke i tehničke podrške, biti će u obavezi dostaviti ažurirani prijavni obrazac sa posebnim akcentom na strukturu investicije, a koja će biti u skladu s preporukama datim kroz tehničku podršku, te će se izvršiti finalno odobravanje investicija za one prijave koje budu realne i prihvatljive.

Komisija za ocjenu prijava, sastavljena od imenovanih predstavnika UNDP-a, predstavnika partnerskih institucija (članovi Sektorske radne grupe za poljoprivredu i ruralni razvoj u okviru Projekta EU4BusinessRecovery), ocijeniti će pristigle prijave u skladu sa tabelom za ocjenu koja je data u nastavku.

|  |  |  |
| --- | --- | --- |
|  | **BR BOD.** | |
| **Relevantnost** |  | **20** |
| Koliko je prijedlog investicije relevantan za potrebe i ograničenja ciljanog sektora  (a koja između ostaloga uključuju sljedeće: neusklađenost sa postojećim zakonskim rješenjima, smanjenje rizika i opasnosti vezanih za radno okruženje, unapređenje postojećih mjera zaštite na radu, obezbjeđenje neophodne opreme, povećanje svijesti o značaju zaštite i sigurnosti na radu (uključujući COVID-19 ), i sl. | 10 |  |
| Koliko jasno, logično i praktično su definisane i predstavljene potrebe i ciljevi podnosioca prijave? | 10 |  |
| **Održivost** |  | **15** |
| U kojoj mjeri realizacija projekta predviđa sveobuhvatno jačanje kapaciteta podnosioca prijave?  (više od jednog oblika tehničke podrške navedenog u dostavljenoj prijavi) | 10 |  |
| U kojoj mjeri će unapređenje uslova u radnoj sredini uticati na produktivnost? | 5 |  |
| **Operativni i finansijski kapacitet** |  | **15** |
| Da li podnosilac prijave posjeduje tehničko-tehnološke kapacitete potrebne za realizaciju predložene investicije? | 5 |  |
| Da li podnosilac prijave posjeduje ljudske kapacitete potrebne za realizaciju predložene investicije? | 5 |  |
| Da li podnosilac prijave ima adekvatne finansijske kapacitete za provedbu predložene investicije? | 5 |  |
| **UKUPNO BODOVA** |  | **50** |

**Minimalni broj bodova** koji podnosilac prijave treba imati kako bi njegova prijava bila pozitivno ocjenjena je **30**. Komisija će administrativno provjeriti prihvatljivost podnosioca prijave, aktivnosti i predviđene preliminarne troškove, te osnovne kriterije i zahtjeve koje podnesene prijave moraju zadovoljiti kako bi bili uzeti u obzir za učešće u programu tehničke pomoći, te za eventualno finansiranje.

Podnosioci prijave koji budu ocijenjeni pozitivno, a nakon izvršene verifikacijske posjete, ulaze u program tehničke pomoći. Nakon izvršene verifikacijske posjete, biće objavljena preliminarna lista, na koju će biti moguće uložiti žalbu u slučaju da je prijava odbijena.

Po završetku tehničke podrške, potencijalni korisnici će dostaviti konačni prijedlog investicije koji će biti ocijenjen od strane komisije.

## **Program tehničke podrške**

Program edukacije će započeti paralelno sa objavom javnog poziva po ovoj Mjeri. Edukacija će obuhvatiti sljedeće:

* predstavljanje zakonske regulative u Bosni i Hercegovini iz oblasti zaštite i sigurnosti na radu;
* zahtjevi standarda ISO 45001 i interna provjera;
* motivisanost radne snage;
* mjere zaštite na radu sa aspekta specifičnosti sektora poljoprivrede i prehrambene industrije mjere zaštite na radu u slučajevima COVID-19 pandemije;
* podizanje svijesti o mogućnostima prerade otpada u poljoprivredi i proizvodnji hrane u energetske svrhe i mogućnostima primjene principa cirkularne ekonomije u poljoprivredno-prehrambenom sektoru.

Edukacija ima za cilj podizanje svijesti o značaju unapređenja zaštite i sigurnosti na radu, te podizanje nivoa znanja zaposlenih u poljoprivrednoj i prehrambenoj industriji, a koja za rezultat ima upravljanje rizikom i unapređenje učinka poslovanja.

Nakon završene edukacije, kroz program tehničke pomoći će odabranim učesnicama biti obezbijeđena stručna pomoć ekspertnog tima koji će biti obavezni pružiti neke ili sve od sljedećih usluga:

* procjenu trenutnog stanja sredstava za rad vezano za zaštitu i sigurnost na radu;
* ispitivanje uslova radne sredine i preporuke za unapređenje uslova radne sredine i sredstava za rad;
* izradu akta o procjeni rizika za svako radno mjesto;
* izradu internog akta o zaštiti na radu zajedno sa prijedlogom potrebnih sredstava za zaštitu i sigurnost na radu;
* edukaciju uposlenika o zaštiti i sigurnosti na radu.

Ekspertni tim će zajedno sa ovlaštenim predstavnicima potencijalnih korisnika bespovratnih sredstava, a na osnovu potreba koje su utvrđene tokom pružanja tehničke podrške vezano za zaštitu i sigurnost na radu (uključujući i COVID-19), dati smjernice za pripremu konačne investicije (konačnog budžeta), što će doprinijeti postizanju ciljeva javnog poziva i očekivanih rezultata.

Od korisnika tehničke pomoći se očekuje da kroz predložene investicije doprinesu ublažavanju posljedica krize u sektoru poljoprivrede kroz unapređenje zaštite i sigurnosti na radu. Ove aktivnosti će doprinijeti smanjenju povreda na radnom mjestu i radnoj okolini i pojavi profesionalnih oboljenja, doprinoseći na taj način poboljšanoj produktivnosti i efikasnosti proizvodnih procesa.

Tehnička pomoć će u tom smislu obuhvatiti neke od ponuđenih oblika ekspertne podrške i po potrebi kombinovati/proširiti tamo gdje to bude potrebno i moguće, a da je u skladu sa predloženim aktivnostima i odobrenim konceptom projekta.

**Učešće u programu tehničke pomoći ne podrazumijeva automatski i obavezu finansiranja.** Samo oni podnosioci prijave koji nakon dostavljanja konačnog prijedloga investicije budu pozitivno ocijenjeni od strane komisije, mogu biti finansirani kroz ovaj javni poziv.

## **Ocjena konačnog prijedloga investicije**

Uz podršku ekspertnog tima, učesnici programa tehničke pomoći će uraditi prijedlog konačnog budžeta, što će od strane Komisije za evaluaciju biti konačno ocijenjeno po završetku tehničke podrške. Format konačnog prijedloga investicije kao i metodologija njegove izrade i ocjene kroz predviđene modele tehničke pomoći, će biti prezentirani odabranim učesnicima na početku programa.

Ekspertni tim će kroz pruženu tehničku podršku obezbjediti individualni stručni pristup pri konačnom usaglašavanju i definiranju inicijalnih prijedloga podnosioca prijave, a vezano za izvodljivost, održivost, nabavku opreme, tehnološka rješenja i operativnu funkcionalnost. Samo dosljedno razvijeni i sveobuhvatni prijedlozi investicija koji ispunjavaju očekivane rezultate kroz definirane kriterije će biti uzeti za razmatranje i ocjenu, te potencijalno biti finansirani od strane Projekta. Od potencijalnih korisnika bespovratnih sredstava se očekuje da će samostalno pripremiti administrativne i opšte dijelove projektnih prijedloga.

Konačni prijedlozi investicija bit će ocjenjivani po osnovu kriterija koji se odnose na:

* Tehnološke zahtjeve/rješenja i njihovu usklađenost sa postojećim kapacitetima (proizvodnim, finansijskim, ljudskim);
* Stepen unapređenja poslovnih procesa ili očuvanje postojećeg nivoa;
* Mogućnost nadogradnje i daljeg razvoja.

# **NAČIN PODNOŠENJA KONCEPTA PROJEKTA**

Prijave za podrškutrebaju biti dostavljene u formi koju propisuje ovaj poziv, uključujući sve tražene priloge i dokumentaciju. Prijave se podnose na jednom od službenih jezika Bosne i Hercegovine.

## **Potrebna dokumentacija**

Obavezna dokumentacija koju trebaju dostaviti podnosioci prijava je:

* Ispravno popunjen obrazac prijave (Prilog 1);
* Potpisana izjava da podnosilac prijave posluje u skladu sa UN globalnim principima (Prilog 2);
* Registracija podnosioca prijave (prva registracija i aktuelni izvod iz sudskog registra)/ažurirana potvrda o upisu u RPG ili APIF-a za 2021. godinu;
* Finansijski izvještaji za 2021. godinu, potpisani i ovjereni od strane ovlaštenog računovođe;
* Poreska uvjerenja o izmirenim poreskim obavezama (direktni i indirektni porezi) ne starija od 30 dana od dana objave ovog javnog poziva. Ukoliko podnosilac prijave nije u PDV sistemu, obavezan je dostaviti potvrdu od nadležne uprave za indirektno oporezivanje da nije upisan u Jedinstveni registar obveznika indirektnih poreza. Potvrda ne može biti starija od 30 dana od dana objave ovog javnog poziva;
* Potpisana izjava vlasnika/odgovornog lica da podnosilac prijave nije u postupku predstečajne nagodbe ili likvidacije*[[5]](#footnote-6)*;
* Potpisana izjava da vlasnik/odgovorno lice podnosioca prijave nije osuđivan za kazneno djelo vezano za svoje poslovanje na temelju pravosnažne presude;
* Potpisana izjava da vlasnik i odgovorno lice podnosioca prijave ne obnaša javnu funkciju.
* Potpisana izjava da će vlasnik/odgovorno lice/uposlenik preduzeća učestvovati u edukaciji i aktivnostima tehničke podrške koju će obezbijediti UNDP.

## **Način dostave koncepta projekta**

Svi zainteresovani za učešće u javnom pozivu prijave sa potrebnom dokumentacijom trebaju dostaviti putem online platforme [**https://javnipoziv.undp.ba**](https://javnipoziv.undp.ba) do **23.12.2022. do 17:00.** Prijave putem online platforme će biti moguće podnijeti od **28.11.2022.**

Instrukcije za korištenje online platforme možete pronaći na: [**https://javnipoziv.undp.ba**](https://javnipoziv.undp.ba)

Svaki dokument koji se dostavlja mora biti spašen kao poseban elektronski dokument pod odgovarajućim nazivom koji se navodi (npr. Prilog 1).

Komisija za odabir će nakon ocjenjivanja napraviti listu odabranih projekata koja će biti objavljena na web stranici [Projekta](https://eu4business.ba/).

## **Dodatne informacije**

Dodatna pitanja u vezi ovog poziva se mogu dostaviti putem online platforme u periodu od **28.11.2022. do 15.12.2022. godine**. Na sve upite koji stignu prije i poslije navedenog roka neće se odgovarati. Prije postavljanja pitanja zainteresovani podnosioci prijava trebaju pažljivo pročitati dokument Smjernice za podnosioce prijava, i postojeća pitanja i odgovore vezane za ovaj javni poziv. Projekat neće odgovarati na već odgovorena pitanja.

Pored toga, Projekat EU4BusinessRecovery zadržava pravo da ne ponudi odgovor na generalna, nepotpuna i/ili neprecizna pitanja, te na pitanja koja se odnose na tehničku pomoć i/ili savjetovanje vezano za pripremu prijave.

Svi odgovori na pitanja koji mogu biti relevantni i za ostale podnosioce prijava, redovno će se objavljivati na online platformi [**https://javnipoziv.undp.ba**](https://javnipoziv.undp.ba)**.** Projekat EU4BusinessRecovery će organizirati info sesije za sve zainteresirane/potencijalne podnosioce prijava da bi se detaljno objasnila pravila javnog poziva i odgovorilo na pitanja u vezi sa smjernicama i kriterijima. O tačnim terminima info sesija potencijalni podnosioci prijave će biti obavješteni putem web stranica na kojima je objavljen ovaj javni poziv. Tokom info sesija potencijalni podnosioci prijava će imati priliku postavljati pitanja o javnom pozivu.

# **ODLUKA O DODJELI SREDSTAVA I POTPISIVANJE UGOVORA**

Nakon odluke o dodjeli sredstava po osnovu ovog javnog poziva, odabranim korisnicima će se na potpis dostaviti ugovor o dodjeli sredstava, u skladu sa UNDP-ovim pravilima, u kojem će se definisati obaveze, te rokovi realizacije samog projekta. UNDP će se obavezati da isplati sredstva u skladu s odabranim projektnim prijedlozima i ugovorom, dok će se korisnici obavezati da će u potpunosti realizirati projektne prijedloge koji su ocjenjivani tokom evaluacije.

Novčana sredstva koja će biti isplaćena odabranim korisnicima će biti uslovljena realizacijom predstavljenih projekata i obaveza, koji će biti predmet detaljnog praćenja i kontrole. Nepotpuna realizacija i odstupanja od ugovornih obaveza može rezultirati potpunim ili djelomičnim povlačenjem novčanih sredstava od strane UNDP-a.

Korisnici su obavezni da dostavljaju izvještaje Projektu na godišnjem nivou do kraja 2023. godine, kako bi se omogućilo praćenje (monitoring) razvojnih efekata u sektoru poljoprivrede. U slučaju odstupanja ili nepoštivanja odredbi mjere podrške, UNDP će pokrenuti postupak za povrat sredstava.

Prilozi

**Prilog 1.** Obrazac prijave;

**Prilog 2.** Izjava o poslovanju u skladu sa UN global compact.

1. Koja imaju manje od 250 zaposlenih te čiji godišnji prihod u 2021. godini nije bio veći od 10.000.000 KM [↑](#footnote-ref-2)
2. Isključivo se odnosi na preradu poljoprivrednih proizvoda namijenjenih ljudskoj ishrani [↑](#footnote-ref-3)
3. **ISO 45001: 2018**, kao nasljednik OHSAS 18001:2007 standarda, je međunarodni standard koji primjenjuju organizacije koje putem sistema menadžmenta bezbjednošću i zdravljem na radu žele da upravljaju rizicima koji se odnose na bezbjednost i zdravlje njihovih zaposlenih, a nerijetko i svih podizvođača i partnera. [↑](#footnote-ref-4)
4. Prihvatljive zemlje su: Austrija, Belgija, Bugarska, Češka Republika, Hrvatska, Kipar, Danska, Estonija, Finska, Francuska, Nemačka, Grčka, Mađarska, Irska, Italija, Letonija, Litvanija, Luksemburg, Malta, Holandija, Poljska, Portugal, Rumunija, Slovačka, Slovenija, Španija, Švedska, Velika Britanija, Albanija, Bosna i Hercegovina, Crna Gora, Srbija, Turska, Sjeverna Makedonija, Island, Lihtenštajn, Norveška, Alžir, Jermenija, Azerbejdžan, Belorusija, Egipat, Gruzija, Izrael, Jordan, Liban, Libija, Moldavija, Maroko, Sirija, Tunis, Ukrajina i Palestina i Kosovo. [↑](#footnote-ref-5)
5. Ukoliko bude potrebno, UNDP zadržava pravo prije potpisivanja ugovora zatražiti dokaze da se korisnik mjere podrške ne nalazi u navedenoj situaciji. [↑](#footnote-ref-6)